ྟག་གཉིས་ལས།  གང་དུ་ཟོས་པས་འདོད་དོན་ཀུན།  ། སྒྲུབ་པ་ཅན་གྱི་དངོས་གྲུབ་འགྱུར།  ། ཞེས་བྱ་བ་དང་།  གཞན་ཡང་རྒྱུད་སྡེ་དཔག་ཏུ་མེད་པ་ལས་ཕན་ཡོན་(《¡¶ཞ》¡+བསམ་གྱིས་མི་ཁྱབ་པ་)གསུངས་པས་རྒྱུད་སྡེ་དེ་དག་ཉིད་དུ་བལྟ་བར་བྱའོ༑  ༑ སྤྱི་དོན་གཉིས་པ་རྩོད་པ་སྤང་བ་ལ་གསུམ་སྟེ།  ལྟ་བ་དང་།  སྒོམ་པ་དང་།  སྤྱོད་པ་ལ་རྩོད་པ་སྤང་བའོ།  ། དང་པོ་ནི་འཕགས་པ་ཉན་ཐོས་པ་(《¡¶ལུ》¡-པ་)དག (《¡¶ལུ》¡+ན་རེ། )ཐོག་མར་ཐེག་པ་ཆེན་པོའི་ལྟ་བ་ནོར་ཏེ། ∶¡Ãདེའི་རྒྱུ་མཚན་ནི་ (《¡¶ཞ》¡-དེའི་རྒྱུ་མཚན་ནི་)གཟུགས་ལ་སོགས་པ་ཚད་མར་གྲུབ་བཞིན་དུ།  ཤེས་རབ་ཀྱི་ཕ་རོལ་ཏུ་ཕྱྀན་པ་ལས།  གཟུགས་མེད་ཚོར་བ་མེད་ཅེས་བྱ་བ་ནས།  རྣམ་པ་ཐམས་ཅད་མཁྱེན་པའི་སངས་རྒྱས་མེད་ཅེས་བྱ་བ་ལ་སོགས་པ་ལུང་རིགས་དང་འགལ་བར་བཤད་པའི་ཕྱིར་དང་(《¡¶ཞ》¡རོ། )།  གཉིས་པ་སྒོམ་པ་ནོར་ཏེ་∶¡Ãརང་ཉིད་ཀྱི་ལུས་ངག་ཡིད་གསུམ་སོ་སོ་སྐྱེ་བོ་ཡིན་བཞིན་དུ་སངས་རྒྱས་སུ་བསྒོམས་པ་ཙམ་གྱིས་སངས་རྒྱས་སུ་མི་འགྱུར་བའི་ཕྱིར་རོ།  ། གསུམ་པ་སྤྱོད་པ་ནོར་ཏེ་ (《¡¶ལུ》¡-རང་ཉིད་་་་་་་ནོར་ཏེ་)རབ་ཏུ་བྱུང་བ་ལུས་ངག་གི་ཀུན་སྤྱོད་གཙང་དགོས་པ་ལ།  གཙང་བ་དང་མི་གཙང་བ་མཉམ་པའི་ཕྱིར་རོ་ཞེ་ན།  དེའི་ལན་སོ་སོར་བཏབ་པ་ལ་གསུམ་ལས།  ཐོག་མར་ལྟ་བ་སྟོང་པ་ཉིད་ལ་སྐྱོན་མེད་དེ།  གཟུགས་ལ་སོགས་པ་སྣང་བ་འགོག་ན་ཁྱེད་བདེན་མོད།  བདེན་པ་འགོག་པས་སྐྱོན་མེད་དོ།  ། འདིའི་ལན་ནི་རྒྱས་པར་མདོ་སྡཻ་རྒྱན་ལ་སོགས་པ་ཐེག་པ་ཆེན་པོ་སངས་རྒྱས་ཀྱི་བཀར་བསྒྲུབ་པའི་སྐབས་སུ་བཤད་པ་ལྟར་ཤེས་པར་བྱའོ།  ། གཉིས་པ་བསྒོམ་པ་ལའང་སྐྱོན་མེད་དེ་ཁྱེད་ཀྱང་ཟད་པར་ས་ལ་སོགས་པ་བསྒོམས་པས་ས་ལ་སོགས་པའི་ཏིང་ངེ་འཛིན་འབྱུང་བ་ལྟར།  འདིར་ཡང་ཡི་དམ་གྱི་ལྷ་བསྒོམས་པས།  ཡི་དམ་གྱི་ལྷའི་ཏིང་ངེ་འཛིན་འབྱུང་(《¡¶ཞ》¡《¡¶ལུ》¡སྐྱེ་)བ་མཚུངས་སོ།  ། དེ་བཞིན་དུ་ཉན་ཐོས་ཀྱྀ་ཀེང་རུས་བསྒོམ་པ་ལ་སོགས་པ་ཐམས་ཅད་སྤྲོས་ཏེ་ཤེས་པར་བྱའོ།  ། གསུམ་པ་སྤྱོད་པ་ལ་རྩོད་པ་སྤང་པ་ལ་གསུམ།  མཆོད་པར་བྱ་བའི་ཡུལ་ལ་རྩོད་པ་སྤང་བ༑  དུས་ལ་རྩོད་པ་སྤང་བ།  ཡོ་བྱད་ལ་རྩོད་པ་སྤང་བའོ།  ། དང་པོ་ནི་ཉན་ཐོས་པ་(《¡¶ལུ》¡རྣམས་)ན་རེ།  རང་ཉིད་མཆོད་པས་སངས་རྒྱས་མཆོད་པར་འགྱུར་བ་མི་ (《¡¶ཞ》¡-མི་)འཐད་དེ།  ལུས་མི་གཙང་བ་ལས་གྲུབ་ཅིང་།  སེམས་ཆགས་སྡང་ཅན་ཡིན་ནོ་ཞེ་ན།  དེ་ལྟར་ན་ཁྱེད་ཀྱི་བྲིས་སྐུ་ཡང་(《¡¶ལུ》¡-ཡང་)མཆོད་∶¡Ãཔར་ (《¡¶ལུ》¡པའང་)མི་འཐད་དེ།  ལྷ་བཟོ་བ་ཆགས་སྡང་ཅན།  ཚོན་རྩི་ལ་སོགས་པ་འབྱུང་བ་མ་དག་པ་ལས་གྲུབ་པའི་ཕྱིར་རོ།  ། དེ་ལྟར་ཡིན་ཡང་སངས་རྒྱས་སུ་མོས་པ་བྱས་པས་བསོད་ནམས་ཐོབ་པར་མདོ་ལས་གསུངས་སོ་ཞེ་ན།  དེ་ལྟར་ན་རང་གི་ལུས་ཀྱང་སངས་རྒྱས་སུ་བསྒོམས་ནས་མཆོད་པས་སངས་རྒྱས་མཆོད་པའི་བསོད་ནམས་ཐོབ་པར་མདོ་རྒྱུད་གཉིས་ཀ་ནས་གསུངས་ཏེ།  བྱམས་པ་སེདྒེ་སྒྲའི་མདོ་ལས༑  གང་སངས་རྒྱས་མཆོད་པར་འདོད་པས་བདག་ཉིད་མཆོད་པར་བྱའོ། །  སངས་རྒྱས་ཀྱི་རིང་བསྲེལ་མཆོད་པར་འདོད་པ་དེས།  བདག་ཉིད་(《¡¶ལུ》¡+ལ་)མཆོད་པར་བྱའོ།  ། ཞེས་བྱ་བ་དང་།  ངན་སོང་སྦྱོང་རྒྱུད་ལས།  རྡོ་རྗེ་སེམས་དཔའི་གནས་འདུག་སྟེ།  ། ཐམས་ཅད་ཟོས་ཏེ་ཀུན་བྱས་ཀྱང་།  ། འགྲུབ་འགྱུར་ཉེས་པས་མི་གོས་ན།  ། སྙིང་རྗེ་ལྡན་པས་སྨོས་ཅི་དགོས།  ། ཞེས་གསུངས་ལ།  རྒྱུད་སྡེ་གཞན་ལས་ཀྱང་རྒྱས་པར་གསུངས་ཏེ།  ཡི་གེ་མངས་ཀྱིས་དོགས་པས་མ་བྲིས་སོ༑  ༑ གཉིས་པ་དུས་ལ་རྩོད་པ་སྤང་བ་ནི།  ། སངས་རྒྱས་མཆོད་པའི་དུས་སྔ་དྲོ་ཡིན་གྱི་མཚན་མོར་མཆོད་པ་མི་འཐད་ཅེ་ན།  ཁྱེད་ཀྱང་ཚེས་བརྒྱད་ལ་སོགས་པ་དུས་བཟང་པོ་ལ་ལྷ་འདུ་བས་མཆོད་པའི་དུས་བཟང་བ་ལྟར།  འདིར་ཡང་ཡེ་ཤེས་ཀྱི་མཁའ་འགྲོ་མ་འདུ་བའི་དུས་མཚན་མོ་ཡིན་པས་བཟང་སྟེ།  རྡོ་རྗེ་མཁའ་འགྲོ་ལས༑  ཡུལ་འདི་རྣམས་ཀྱི་བུ་མོ་གང་།  ། སྒྲུབ་པ་པོ་ལ་དངོས་གྲུབ་སྟེར།  ། རྟག་ཏུ་མཚན་མོར་འཕྱན་པ་དང་།  ། རྟག་ཏུ་མཚན་མོར་འདུ་བར་བྱེད།  ། མཁའ་སྤྱོད་ཤིན་ཏུ་རྙེད་དཀའ་བའི།  ། དངོས་གྲུབ་ཆེན་པོ་སྟེར་བར་འགྱུར།  ། ཞེས་བྱ་བ་དང་།  གསང་བ་སྤྱི་རྒྱུད་ལས།  ལྷ་ཡང་ཉི་མ་ནུབ་པ་ན།  ། ངེས་པར་བྱིན་གྱིས་རླབས་ཀྱིས་འདུ༑  ༑ ཉི་མ་ཤར་བར་མ་གྱུར་པར།  ། མཆོད་ནས་གཤེགས་སུ་གསོལ་བ་ཤིས།  །  ཞེས་གསུངས་པས་བྱིན་གྱིས་རློབ་པའི་དུས་མཚན་མོ་བཟང་བར་གསུངས་སོ།  །  གཞན་ཡང་ཉན་ཐོས་ཀྱི་ལྟུང་བ་ལ་དངོས་པོ་གཙོ་བ་དང་འདུ་ཤེས་གཙོ་བ་གཉིས་ཡོད་པ་ལས།  དེ་ལའང་སྔ་དྲོ་དང་ཕྱི་དྲོ་དང་།  འབགས་པ་དང་མ་འབགས་པ་དང་༑  གསོད་པ་དང་རྐུ་བ་ལ་སོགས་པའི་སེམས་ཀྱིས་དམིགས་པ་འབའ་(《¡¶ཞ》¡འགའ་)ཞིག་ལ་འདུ་ཤེས་གཙོ་བ་ཡིན།  དཔེར་ན་སྔ་དྲོའི་འདུ་ཤེས་ཀྱིས་ཕྱི་དྲོ་ཟས་∶¡Ãཟོས་ཀྱང་(《¡¶ལུ》¡ཀྱི་)ལྟུང་བ་མེད།  ཕྱི་དྲོའི་འདུ་ཤེས་ཀྱིས་སྔ་དྲོ་ཟས་ཟོས་ཀྱང་ཉེས་པ་ཡོད།  སྐྱེས་པའི་འདུ་ཤེས་ཀྱིས་བུད་མེད་ལ་རེག་ན་ལྟུང་བ་མེད།  བུད་མེད་ཀྱི་འདུ་ཤེས་ཀྱིས་སྐྱེས་པ་ལ་རེག་ཀྱང་ལྟུང་བ་ཡོད།  བུད་མེད་ཡིན་པར་ཤེས་ཀྱང་འདུ་ཤེས་བསྒྱུར་བས་ལྟུང་བ་མེད་པའི་སྐབས་ཀྱང་སྲིད་དེ།  དཀོན་མཆོག་བརྩེགས་པའི་མདོ་ལས།  བྱང་ཆུབ་སེམས་དཔའ་ཚོགས་ཅན་རབ་མཆོག་གིས།  ཕྱི་རོལ་སའི་ཁམས་དང་ནང་གི་སའི་ཁམས་སུ་གཅིག་པའི་ཆོས་ཀྱི་སྒོ་དེས་བུད་མེད་ཀྱི་ལག་པ་ནས་བཟུང་སྟེ།  ཁྲིའི་སྟེང་དུ་འདུག་པ་ལ་ཀུན་དགའ་བོ་མ་དད་པ་སྐྱེས༑  དེའི་ཚེ་བྱང་ཆུབ་སེམས་དཔས་རྫུ་འཕྲུལ་བསྟན་ནས།  ཀུན་དགའ་བོའི་ལོག་པར་རྟོག་པ་ཞི་བར་བྱས།  དེ་ལྟ་བུ་ལ་ལྟུང་བ་མེད་པར་གསུངས་སོ།  ། དེ་བཞིན་དུ་ནམ་མཁའ་ལྡིང་དུ་བསྒོམས་ཏེ་དུག་ཟོས་ཀྱང་ཉེས་པས་མི་གོས་ལ།  ཁྱད་པར་དུ་བཅུད་ལེན་དུ་འགྲོ།  བསྒོམ་མ་ཤེས་ན་འཆི་བ་ལྟར།  དེ་བཞིན་གཤེགས་པའི་དཀྱིལ་འཁོར་དུ་བསྒོམ་ཤེས་ན་ཁ་ཟས་ཟོས་པ་སངས་རྒྱས་ཀྱི་རྒྱུར་འགྲོ༑  མ་ཤེས་ན་ངན་སོང་གི་རྒྱུར་འགྱུར་ཏེ།  དེ་ཉིད་སློབ་དཔོན་ཨཱརྱ་དེ་བས།  ནམ་མཁའ་ལྡིང་དུ་བསྒོམས་པ་ཡིས།  ། དུག་རྣམས་ཐམས་ཅད་ཟ་བར་བྱེད།  །  ཅེས་བྱ་བ་དང་།  ལྕགས་ཀྱི་གོང་བུ་ཆུང་ངུ་ཡང་།  ། ཆུ་ཡི་གཏིང་དུ་འབྱིང་བར་འགྱུར༑  ༑ ལྕགས་གོང་སྣོད་དུ་བྱས་ནས་ནི།  ། ཐམས་ཅད་སྒྲོལ་བའི་གྲུ་རུ་འགྱུར། །  ཞེས་གསུངས་པ་ལྟར་རོ།  ། (《¡¶ལུ》¡+གསུམ་པ་)ཡོ་བྱད་ལ་རྩོད་པ་སྤང་བ་ལ་གཉིས་ལས༑  ཐོག་མར་བཟའ་བ་དང་བཏུང་བ་ལ་རྩོད་པ་སྤང་བ་ནི།  ཉན་ཐོས་རྣམས་ན་རེ༑  སངས་རྒྱས་མཆོད་པའི་ཡོ་བྱད་དཀར་གསུམ་མངར་གསུམ་ལ་སོགས་པ་དག་པའི་ཡོ་བྱད་ཡིན་གྱི།  ཤ་ཆང་ལ་སོགས་པ་མ་དག་པས་མཆོད་པར་མི་རིགས་སོ་ཞེ་ན།  དགེ་སྦྱོང་དང་གཙང་སྦྲའི་རྣམ་པ་ཅན་གྱི་སངས་རྒྱས་མཆོད་པའི་རྫས་དཀར་གསུམ་དང་∶¡Ãམངར་གསུམ་དང་(《¡¶ལུ》¡-མངར་གསུམ་དང་)ཆུ་ལ་སོགས་པ་ཡིན་མོད།  ཡེ་ཤེས་ཀྱི་མཁའ་འགྲོ་མ་མཆོད་པ་ལ།  ཤ་དང་ཆང་ལ་སོགས་པ་དགོས་པ་ཡིན་ཏེ།  ཡེ་ཤེས་ཀྱི་མཁའ་འགྲོ་མ་སྡུད་པའི་རྟེན་འབྲེལ་ཡིན་པའི་ཕྱིར་རོ༑  ༑ དཔེར་ན་ངང་པ་སྡུད་པ་ལ་ཆུའམ།  བུང་བ་སྡུད་པ་ལ་མེ་ཏོག་གམ།  ཤ་སྦྲང་སྡུད་པ་ལ་ཤ་དགོས་པ་ལྟ་བུའོ།  ། གཞན་ཡང་དངུལ་ཆུ་དང་རྡོ་ཆུ་ལ་སོགས་པ་མ་ཤེས་ན་ནད་དུ་འགྱུར་ལ།  ཤེས་ན་ཚེ་ཉི་ཟླ་གནས་ཀྱི་བར་དུ་ཐུབ་པའི་བཅུད་ལེན་དུ་འགྱུར་རོ།  ། དེ་བཞིན་དུ་ཤ་ལྔ་བདུད་རྩི་ལྔ་ཡང་དེ་ཉིད་མ་ཤེས་ན་ངན་སོང་གི་རྒྱུར་འགྱུར་ལ།  ཤེས་ན་སངས་རྒྱས་ཀྱི་རྒྱུར་འགྱུར་རོ།  ། གཞན་ཡང་འབྲས་བུ་གསུམ་པ་ལ་སོགས་པའི་བཅུད་ལེན་གྱིས།  འཆི་བར་ཡང་མི་ནུས།  ཚེ་ཉི་ཟླ་གནས་ཀྱི་བར་དུ་གནས་པར་ཡང་མི་ནུས།  དེ་བཞིན་དུ་དཀར་གསུམ་ལ་སོགས་པ་ཟོས་པས་དམྱལ་བར་འགྲོ་བའི་རྫས་ཀྱང་མིན།  སངས་རྒྱས་པའི་རྫས་ཀྱང་མ་ཡིན་ཏེ།  སློབ་དཔོན་ཉི་མ་སྦས་པས།  གང་ཞིག་གནོད་པར་བྱེད་ནུས་པས།  ། དེ་ཡིས་ཕན་པར་བྱེད་ཀྱང་ནུས།  ། ཉི་མས་སྐེམ་བྱེད་ཆར་ཉིད་ཀྱང་།  ། འབེབས་པར་ནུས་ཀྱིས་ཟླ་བས་མིན།  ། ཞེས་གསུངས་པ་ལྟར་རོ།  ། དེས་ན་ཤ་ལྔ་བདུད་རྩི་ལྔ་ཡང་༑  རྙེད་སླ་ལ་ཁ་ན་མ་ཐོ་བ་མེད།  ཡེ་ཤེས་ཀྱི་མཁའ་འགྲོ་མ་རྣམས་ཀྱིས་བྱིན་གྱིས་རློབ་ཅེས་ཡོན་ཏན་གསུམ་ལྡན་དུ་གསུངས་པ་ཡང་དེ་ཡིན་ནོ།  ། གཉིས་པ་སྣོད་དང་རྒྱན་ལ་རྩོད་པ་སྤང་བ་ནི།  ཉན་ཐོས་ན་རེ་སྣོད་དང་ཉ་ཕྱིས་དང་དུང་ཆོས་ལ་སོགས་པ་བཟང་།  རྒྱན་ཡང་མུ་ཏིག་དང་བ་སོ་ལ་སོགས་པ་བཟང་།  སྲད་བུ་ཡང་དར་སྐུད་ལ་སོགས་པ་བཟང་ལ།  ཁྱེད་ཅི་ནས་ཀྱང་སྣོད་ཐོད་པ།  རྒྱན་མི་རུས༑  སྲད་བུ་མིའི་སྐྲ་ལ་སོགས་པ་མི་གཙང་བ་∶¡Ãཁོ་ན་ལ་བྱེད་པ་(《¡¶ལུ》¡-ཁོ་ན་ལ་བྱེད་པ་)མི་འཐད་དོ་ཞེ་ན།  དེ་ལ་འདི་འདྲིའོ།  ། མི་བཟང་ངམ།  དུད་འགྲོ་བཟང་།  མི་ལུས་བསོད་ནམས་ལས་གྲུབ་པས་ཆེས་བཟང་།  དུད་འགྲོ་སྡིག་པ་ལས་གྲུབ་པས་ངན་ནོ་ཞེ་ན།  དེ་ལྟར་ན་བསོད་ནམས་ལས་གྲུབ་∶¡Ãཔ་ངན་ན་སྐྲ་དང་རུས་པ་ངན་ལ། (《¡¶ལུ》¡པའི་རུས་པ་ལས། )སྡིག་པ་ལས་གྲུབ་པའི་རུས་པ་བཟང་པའི་རྒྱུ་མཚན་ཅི་ཡིན།  སེམས་རྣལ་དུ་ཕོབ་ལ་སོམས་ཤིགདེ་ཉིད་བདེ་མཆོག་∶¡Ãལ་སོགས་པའི་(《¡¶ཞ》¡རྩབའི་)རྒྱུད་ནས།  དུང་དང་ཉ་ཕྱིས་མུ་ཏིག་སོགས།  ། ∶¡Ãགསུམ་པར་(《¡¶ཞ》¡ཐམས་ཅད་《¡¶ལུ》¡གསུམ་ཆར་)རྒྱུ་ལས་བྱུང་ཡིན་ན།  ། ཆོས་ཀྱི་སྐུ་ཡི་ལུས་ཅན་གྱི༑  ༑ ཐོད་པ་ལ་ནི་སུ་ཞིག་སྨོད།  ། དཔའ་བོ་ཐོད་པའི་ཕྲེང་བ་ཅན།  ། མཆོད་ཕྱིར་ཐོགས་དང་དག་བྱེད་ཀྱང་།  ། དམ་པའི་ཆོས་ཀྱི་རིམ་པས་གསུངས།  ། ཞེས་གསུངས་པ་ལྟར་རོ།  ། དེས་ན་གསང་སྔགས་ཀྱི་ལྟ་བ་དང་།  བསྒོམ་པ་དང་།  སྤྱོད་པ་ཐམས་ཅད་དངོས་པོ་སྟོབས་ཞུགས་ཀྱི་རིགས་པས་གྲུབ་བོ་ཞེས་ཁོ་བོའི་བླ་མ་རྡོ་རྗེ་འཆང་ཆེན་པོ་ཉིད་གསུང་ངོ་།  ། འདི་དག་གི་ལུང་རིགས་རྒྱས་པ།  སློབ་དཔོན་འཕགས་པ་ཡབ་སྲས་ཀྱི་གཞུང་དང་།  སློབ་དཔོན་སངས་རྒྱས་ཡེ་ཤེས་ཞབས་ཀྱི་བདག་གྲུབ་པ་ལ་འཇུག་པ་དང་།  སློབ་དཔོན་ཞི་བ་འཚོའི་དེ་ཁོ་ན་ཉིད་གྲུབ་པ་ལ་སོགས་པ་གསང་སྔགས་ཀྱི་གྲུབ་མཐའ་རིགས་པས་བསྒྲུབས་པ་དེ་དག་ཏུ་བལྟ་བར་བྱའོ།  ། སྤྱི་དོན་གསུམ་པ་ཆོ་གའི་རབ་ཏུ་དབྱེ་བ་ལ་ལྔ་སྟེ།  གང་ཟག་གི་དབྱེ་བ།  དུས་ཀྱི་དབྱེ་བ།  ལྷའི་རྣལ་འབྱོར་གྱིས་དབྱེ་བ།  དགོས་པས་དབྱེ་བ།  མཆོད་བྱས་དབྱེ་བའོ།  ། དང་པོ་ལ་གསུམ་སྟེ།  དཔའ་བོ་དང་རྣལ་འབྱོར་མ་གཉིས་ག་ཚོགས་པ་ལ་ཚོགས་ཀྱི་འཁོར་ལོ།  རྐྱང་པ་∶¡Ãསོ་སོ་(《¡¶ཞ》¡ཚོགས་པ་)ལ་དཔའ་བོའི་སྟོན་མོ་དང་།  དཔའ་མོའི་སྟོན་མོ།  གཉིས་པ་དབང་བསྐུར་རབ་གནས།  སྦྱིན་སྲེག་ལ་སོགས་པའི་མཆོད་པ་ལ་ཙ་རུའི་བཟའ་བ།  གསུམ་པ་དགྱེས་རྡོར་བདེ་མཆོག་ལ་སོགས་པའི་ལྷའི་རྣལ་འབྱོར་མི་འདྲ་བ་དུ་མ་འདུས་པ་ལ་མཛའ་བ་འདུས་པ།  བཞི་པ་འཇིག་རྟེན་པའི་གནོད་པ་ཐམས་ཅད་ཞི་བར་བྱ་བའི་ཕྱིར་སངས་རྒྱས་ཀྱི་ཐུགས་རྗེ་བསྐུལ་བའི་དོན་དུ།  དཀྱིལ་འཁོར་གྱི་ལྷ་ཐམས་ཅད་གར་མཁན་གྱི་ཚུལ་དུ་བཞུགས་པ་ལ།  གླུ་དང་གར་གྱི་སྦྱོར་བས་ཁྲོ་བོའི་རྒྱལ་པོ་བཞད་གད་∶¡Ãདང་སེམས་གར་(《¡¶ལུ》¡-དང་སེམས་གར་)མཁན་∶¡Ãགྱི་ཚུལ་ (《¡¶ལུ》¡-གྱི་ཚུལ་)གྱིས་སངས་རྒྱས་ཀྱི་ཐུགས་གནད་དུ་བསྐུལ་ཏེ།  སེམས་ཅན་གྱི་སྡུག་བསྔལ་ཞི་བར་མཛད་པ་ནི་སངས་རྒྱས་ཀྱི་གར།  ལྔ་པ་མཆོད་བྱས་དབྱེ་བ་ནི་གཉིས་ལས།  འཇིག་རྟེན་དང་འཇིག་རྟེན་ལས་འདས་པའི་མཁའ་འགྲོ་མ་རྣམས་ཀྱི་རྟེན་ཐོད་པ་དང་དགྲ་སྟ་ལ་སོགས་པའི་∶¡Ãམཚན་མ་(《¡¶ཞ》¡ཕྱག་མཚན་)རྣམས་བྲིས་ཏེ།  གཙོ་བོར་མཆོད་པ་ནི།  རིགས་ལྡན་མ་མཆོད་པ།  དཀྱིལ་འཁོར་གྱི་ཁང་པའི་ནང་དུ་དེ་དག་མཆོད་ཅིང་།  ཡོལ་བའི་ཕྱི་རོལ་དུ་གྲོང་པའི་ཆོས་ཀྱིས་མ་ཕོག་པའི་བུ་མོ་ལྔའམ་བདུན་ནམ།  སུམ་ཅུ་རྩ་བདུན་ལ་སོགས་པ་ལྷ་གྲངས་དང་མཐུན་པ་བསགས་པ་ལ།  བཟའ་བཏུང་དང་གོས་ལ་སོགས་པའི་བསྙེན་བཀུར་བྱེད་པ་ལ་གཞོན་ནུ་མའི་སྟོན་མོ་ཞེས་མིང་འདོགས་སོ།  ། དེ་དག་གིས་ནི་རྣལ་འབྱོར་བླ་ན་མེད་པའི་རྒྱུད་དང་།  གྲུབ་ཐོབ་རྣམས་ཀྱི་བསྟན་བཅོས་དང་།  བླ་མ་རྣམས་ཀྱྀ་མན་ངག་ལ་བརྟེན་ནས།  ཆོས་ཀྱི་རྒྱལ་པོ་དཔལ་ལྡན་ས་སྐྱ་པ་ཆེན་པོའི་ཕྱག་ལེན་གྱི་རིམ་པ་བཤད་ཟིན་ཏོ། །  ། ། དྲི་མེད་རྒྱུད་ལས་ཇི་ལྟར་གསུངས་པའི་དོན།  ། གྲུབ་པ་བརྙེས་པའི་བླ་མ་ལས་བརྒྱུད་པ།  ། རྡོ་རྗེ་འཆང་ཆེན་མི་ཡི་སྐུ་གཟུགས་ཅན།  ། ས་སྐྱར་བཞུགས་པ་དེ་ཡིས་བསྡུས་ཏེ་གསུངས།  ། དེ་ཡི་གསུང་རབ་ཅུང་ཟད་མི་གསལ་བ།  ། གསོལ་བ་འདེབས་པ་དག་གི་ངོར་བྱས་ནས།  ། དེ་ཡི་ཞབས་རྡུལ་གུས་པས་ལེན་པ་ཡི།  །  ཀུན་དགའི་མིང་ཅན་དེ་ཡིས་གསལ་བར་བྱས།  ། དགེ་བ་འདི་ཡིས་ནམ་མཁའི་མཐའ་ཀླས་པའི།  ། ལུས་ཅན་རྣམས་ཀྱིས་བསོད་ནམས་ཡེ་ཤེས་ཚོགས།  ། མྱུར་དུ་བསྒྲུབས་ཏེ་ཚེ་འདི་ཁོ་ན་ལ།  ། རྡོ་རྗེ་འཛིན་པའི་ས་ལ་གནས་པར་ཤོག། རྣལ་འབྱོར་བླ་ན་མེད་པའི་ཚོགས་ཀྱི་འཁོར་ལོའི་ལག་ཏུ་བླང་བའི་རིམ་པ།  ཆོས་ཀྱི་རྒྱལ་པོ་རྒྱལ་མཚན་གྱི་མཐས་རྣམ་པར་བརྒྱན་པས་མཛད་པ་ཅུང་ཟད་མི་གསལ་བ་དེ།  གསོལ་བ་འདེབས་པ་དག་གི་ངོར།  དཔལ་ལྡན་ས་སྐྱ་པཎྜི་ཏས་གསལ་བར་བྱས་པ་ཡིན་ནོ། །  ། །